ג'וואד ויליאמס

ג'וואד חסון ויליאמס (באנגלית: Jawad Hason Williams; נולד ב-19 בפברואר 1983 בקליבלנד, אוהיו) הוא כדורסלן אמריקאי המשחק בעמדת הפאוור פורוורד בקבוצת רויאל האלי גזיאנטפ מליגת העל הטורקית. גובהו 2.06 מטרים.

קריירת תיכונים
בשנתו הראשונה בתיכון סנט אדוארד, ויליאמס שיחק דקות מעטות בקבוצה שבה כיכבו סם קלנסי, וסטיב לוגן בעונה שנגמרה בזכייה באליפות אוהיו. במשך שאר שנותיו בתיכון, הוא נכלל בחמישייה הראשונה של "כל-אוהיו", ורבות בקבוצות "כל-אמריקה" וזה בפרסים נוספים.

קריירת מכללות
ויליאמס שיחק בכדורסל מכללות תחת המאמנים מאט דוהרטי ורוי ויליאמס באוניברסיטת קרוליינה הצפונית בצ'אפל היל. הוא החל לשחק כבכיר בקבוצת "טאר הילס" שזכתה באליפות המכללות ב-2005.

קריירה מקצוענית
ויליאמס לא נבחר בדראפט ה-NBA ב-2005. בכל זאת הוא הוחתם כשחקן חופשי בלוס אנג'לס קליפרס במהלך עונת . הוא הופיע בארבעה משחקי טרום-עונה בקליפרס, פתח באחד מהם, אך לא הצליח להיכנס לסגל הסופי של הקבוצה.

אחרי ששיחק בספרד, יפן וישראל (בהפועל גליל עליון של קטש), ויליאמס הצטרף לקבוצת ליגת הקיץ של קליבלנד קאבלירס ביולי 2008, והצטרף לסגל הקבוצה במחנה האימונים. ב-23 באוקטובר, קליבלנד ויתרה על הגארד הוותיק רונלד דופרי, ולראשונה בקריירה, ויליאמס הפך לשחקן רשמי בקבוצת NBA. החוזה שלו בקליבלנד לא היה מובטח עד ל-10 בינואר 2009, אז החוזה היה מובטח.

ויליאמס שיחק את משחקו הרשמי הראשון וקלע את נקודותיו הראשונות ב-NBA ב-12 בדצמבר 2008 במשחק נגד פילדלפיה 76'. ויליאמס הפך לשחקן השישי מהקבוצה של אוניברסיטת קרוליינה הצפונית שזכתה באליפות המכללות ב-2005, שהפך לשחקן ב-NBA: רשאד מקנטס, שון מיי, ריימונד פלטון, מרווין ויליאמס ודייוויד נואל.

ויליאמס שוחרר מקליבלנד ב-7 בינואר 2009. חמישה ימים לאחר מכן הוא חתם מחדש בקליבלנד לחוזה בן עשרה ימים. ב-2 בפברואר, שוחרר שוב מקליבלנד בתום החוזה קצר-הטווח. ב-14 בפברואר הוא הצטרף לקבוצת ריו גראנדה ואלי וייפרס מליגת הפיתוח של ה-NBA. ב-8 באפריל, הוא חתם על חוזה מחודש עם קליבלנד עד לתום העונה.

ב-9 בפברואר 2010 ויליאמס קבע את משחק השיא שלו ב-NBA אותו סיים עם 17 נקודות, 3 ריבאונדים, 2 אסיסטים וחטיפה אחת ב-28 דקות משחק. בסוף עונת 2010, ויליאמס חתם לעונה נוספת בקליבלנד, אך כבר ב-27 בדצמבר 2010 הוא שוב שוחרר.

בפברואר 2011 הוא חתם בקבוצת הפועל ירושלים מליגת העל הישראלית.

בפברואר 2014 חתם בקבוצת רויאל האלי גזיאנטפ מליגת העל הטורקית.

קישורים חיצוניים

 דף השחקן באתר מנהלת ליגת העל

כדורסלני אוניברסיטת קרוליינה הצפונית בצ'אפל היל
כדורסלני פואנלברדה
כדורסלני פייטוויל פטריוטס
כדורסלני אנהיים ארסנל
כדורסלני הפועל גליל עליון
כדורסלני קליבלנד קאבלירס
כדורסלני ריו גראנדה ואלי וייפרס
כדורסלני הפועל ירושלים
כדורסלני פינאר קרשיאקה
כדורסלני גזיאנטפ
כדורסלנים אפרו-אמריקאים
כדורסלנים אמריקאים
שחקני NBA שלא נבחרו בדראפט
אוהיו: כדורסלנים
כדורסלני פריז לבלואה
אמריקאים שנולדו ב-1983